گودھرا - وکیپیڈیا

# گودھرا

### وکیپیڈیا سے

گودھرا کمیونٹی کی تاریخ اتنی ہی پرانی ہے جتنی برصغیر کی۔ ہندوستان کے ایک صوبہ گجرات میں ایک چھوٹا سا قصبہ جو آج ایک بڑے شہر کی تصویر بن گیا ہے۔ اور اسی کے جنوب میں آباد ایک قصبہ ویجلپور جہاں پر مسلمانوں کی آبادی تقریبا دس ہزار کے قریب ہے۔ گودھرا کمیونٹی کی مادری زبان گجراتی ہے۔ اس وقت وہاں کی آبادی ۔۔۔۔۔۔۔۔۔۔۔۔۔۔۔۔۔ ہے۔ ۱۹۴۷ء میں تقسیم ہندوستان کے وقت وہاں کے لاکھوں مسلمانوں کی طرح گودھرا کمیونٹی کے لوگوں نے بھی ہجرت کی۔ اور کھوکھرا پار کے راستے پاکستان میں داخل ہوکر۔ سندھ کے مختلف دیہاتوں اور قصبوں میں آباد ہوءے جن میں مثلا شکارپور، میرپور، ٹنڈوآدم اور باڈرا وغیرہ قابل زکر ہیں۔ کچھ لوگ حیدر آباد اور کوٹری میں بھی آباد ہوءے۔ تاہم گودھرا کمیونٹی کی اکثریتی آبادی پاکستان کے سب سے بڑے شہر کراچی میں آباد ہوءی۔ ان کا سب سب سے بڑا مرکز گودھرا کالونی ہے۔ جو کہ ضلع وسطی کے ٹاؤن نیوکراچی میں آباد ہے۔ سیکٹر ۱۱۔ جی، سیکٹر ۱۱۔ ایف، سیکٹر ۱۱۔ای اور سیکٹر ۱۱۔ڈی میں گودھرا کمیونٹی کے کم و بیش اسی ہزار لوگ آباد ہیں۔ سیکٹر ۱۱۔ جی میں ان کی اکثریت کا اندازہ اس بات سے لگایا جاسکتا ہے کہ بلدیاتی الیکشن، صوباءی الیکشن اور قومی الیکشن میں ان کا پلڑا بھاری رہتاہے۔ اس کے علاوہ گوھدرا کمیونٹی کراچی کے مختلف علاقوں میں آباد ہے۔ مثلا واٹر پمپ، جونامارکیٹ، رنچھوڑ لاءن ، گارڈن اور کورنگی وغیرہ میں قابل زکر ہیں۔

گودھرا کمیونٹی بڑی منظم ہے۔ اور ان کی اپنی علاقوں میں انجمنیں اس سلسلے میں برادری میں رہتے ہوءے اپنا بھرپور کردار ادا کررہی ہیں۔ انہیں میں گودھرا کمیونٹی کے سب سے بڑے علاقہ سیکٹر ۱۱۔ جی نیوکراچی ہے کا کردار بقیہ تمام دوسری جگہ پر رہنے والوں سے زیادہ قابل زکر ہے۔ یہاں کی انجمن گودھرا شیخ مسلم انجمن کے نام سے پہچانی جاتی ہے۔ اس انجمن کے ہر دو سال بعد باءی بیلٹ الیکشن ہوتے ہیں۔ اس وقت یہاں کی انجمن کے صدر جناب شیخ فیروز کولیا صاحب ہیں۔ جنرل سیکریٹری اسحاق بوکڑا صاحب ، خازن محمد حسن باہورا صاحب اور نشرواشاعت کے ناظم جناب محمد حسین بخاری صاحب ہیں۔ اس انجمن کے تحت برادری کی صحت کے لیے ایک بہت بڑا ہسپتال گودھرا میڈیکل سینٹر کے نام سے کام کررہا ہے۔ یہاں پر روزانہ ہزاروں کی تعداد میں کمیونٹی کے لوگوں کے علاوہ دوسرے لوگ بھی اپنا علاج کروانے کے لیے آتے ہیں۔ اس ہسپتال میں ہر اس علاج کی سہولیات فراہم کی گءیں ہیں جو بڑے ہسپتالوں میں ہوتی ہیں۔ یہاں تک کہ اس ہسپتال کو نءی کراچی کا آغا خان ہسپتال کہا جاتا ہے۔ اس کے علاوہ انجمن نے حال ہی میں کمیونٹی ہال کا بھی افتتاح کیا ہے۔ جہاں پر کمیونٹی کے لوگ ارزاں قیمت پر اپنی پروگرامات کا اہتمام کرواسکتے ہیں۔ اسی طرح گودھرا برادری کے ہونہار بچوں کے لیے ایک خوبصورت بلڈنگ بھی زیر تعمیر ہے جسے اسکول کا نام دیا گیا ہے۔ اس بلڈنگ کی تعمیر کے بعد یہاں پر اسکول کی تعلیم دی جاءے گی۔

Retrieved from "http://ur.wikipedia.org../../../%DA%AF/%D9%88/%D8%AF/%DA%AF%D9%88%D8%AF%DA%BE%D8%B1%D8%A7.html"

زمرہ جات: لسانی اور علاقائی گروہ | پاکستان

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش